laion/Wikipedia-Exotic huggingface dataset:
দ্বিতীয় বিশ্বযুদ্ধকালীন ফ্রান্সের সামরিক ইতিহাস

১০ই মে ১৯৪০ একসাথে চারটি দেশ (ফ্রান্স, বেলজিয়াম, নেদারল্যান্ড, লুক্সেমবার্গ) আক্রমণ করে ভুয়া যুদ্ধের ইতি টানল জার্মানি । ঐদিন জার্মান প্যারাশ্যুটিস্টরা নেদারল্যান্ডের বিভিন্ন শহরের গুরুত্বপূর্ণ জায়গাগুলি দখল করে নিল। একই দিনে বেলজিয়ামের প্রতিরক্ষার কেন্দ্র এবেন এমেল দুর্গ ও আলবার্ট খালের সেতুর ওপর অবতরণ করলো গ্লাইডাররা যুদ্ধের ইতিহাসে প্রথম। ফরাসিরা ভেবেছিল আক্রমণ আসবে ফ্রান্স জার্মানি সীমান্তের রণরেখা ম্যাগিনোট লাইনের ওপর অথবা বেলজিয়ামের ভিতর দিয়ে আমুর হয়ে। তারা ভেবেছিল জার্মানির প্যানজার বাহিনী আরদেনের জঙ্গল ভেদ করে আসতে পারবে না। ১৪ই মে নেদারল্যান্ডের পতন ঘটলো। রাণী উইলহেলমিনা লন্ডনে নির্বাসিত সরকারের দপ্তর বসালেন। বেলজিয়ামের রণরেখা পীল লাইনের পতন হবার পর মিত্রবাহিনী অ্যান্টওয়ার্প নামুর লাইনে থেকে লড়ছিল কিন্ত ১৪ই মে আরদেন থেকে জার্মান বাহিনী বেরিয়ে এসে প্রবল বেগে এগোতে থাকায় তাদের ফ্রান্সে ডেকে নেয়া হলো। ফ্রান্সে দিশেহারা মিত্র সেনাদের দুভাগ করে ঘিরে ফেলল শত্রু। একদল আটকা পড়ল ডানকার্কে ।ইউরোপ থেকে ফরাসি ও BEF [british expiditionary force] সেনা প্রত্যাহারের একমাত্র বন্দর তখন ডানকার্ক। জার্মানরা পৌছাঁবার আগে তড়িঘড়ি পশ্চাদপসরণ শুরু হলো। ২৬শে মে থেকে ৪ঠা জুন ব্রিটিশ বিমানবাহিনীর ছত্রছায়ায় ইংলিশ চ্যানেল পাড়ি দিয়ে ইতিহাসের বৃহত্তম সেনা অপসারণের কাজ শেষ হলো ।তবে ফেলে আসতে হলো বেশীরভাগ যন্ত্রাদি। এরমাঝে ২৭শে মে বেলজিয়ামের পতন হলো। ৫ই জুন জার্মানি somme থেকে নতুন করে আক্রমণ শুরু করল। ৯ই জুন aisne এর পতন ঘটল । মাগিনোট রেখা ফেলে রেখে তারা সুইস সীমান্তের দিকে চলে গেল। ১০ই জুন ইতালিও যুদ্ধ ঘোষণা করল। তবে তারা আক্রমণ শুরু করে ২০শে জুন থেকে। ফরাসি সরকার প্রথমে তুর ও পরে বোর্দোতে সরে গেল। ১৪ই জুন প্যারিসের পতন ঘটল। ১৬ই জুন প্রধানমন্ত্রী রেনো পদত্যাগ করলেন ও তার বদলে এলেন প্রথম বিশ্বযুদ্ধের নায়ক পেত্যাঁ। ২২শে জুন জার্মান-ফরাসি এবং ২৪শে জুন জার্মান-ইতালীয় শান্তিচুক্তি স্বাক্ষরিত হয়। এদিকে শার্ল দো গল লন্ডন থেকে ফরাসিদের প্রতি প্রতিরোধের আবেদন জানাতে থাকেন। অল্প কিছু ফরাসি উপনিবেশ তাতে যোগদান করে। ফ্রান্সের বেশিরভাগ এলাকা জার্মানি নিয়ে নেয় ।অল্প কিছু জায়গা জুড়ে পেঁত্যা একটি নিরপেক্ষ কিন্তু জার্মানির প্রভাবাধীন সরকার গঠন করেন। এটি ভিশি ফ্রান্স নামে পরিচিত হয়। ফরাসি নৌ ও বিমান বাহিনীর হাতবদল না হলেও তাদের নিরপেক্ষ রাখা হয়। কিন্তু ফরাসি নৌ বহর একসময় জার্মানির হাতে চলে যেতে পারে এই আশঙ্কায় ৩রা জুলাই ব্রিটেন নামমাত্র বাধায় ব্রিটিশ নিয়ন্ত্রাধহীন বন্দরে থাকা জাহাজগুলি দখল করে নিল। তবে আলজেরীয় বন্দরের জাহাজগুলি বাধা দিল ও গোলাগুলি হলো। ফলে পরদিন পেত্যাঁর সরকার ব্রিটেনের সাথে সম্পর্কচ্ছেদ করল।
শরীর উষ্ণ করা

ওয়ার্ম আপ বা ওয়ার্মিং আপ বা শরীর উষ্ণ করা কোন কাজ বা অনুশীলন শুরু করার আগে করা হয়। শারীরবিদ, গায়ক, নৃত্যশিল্পী প্রভৃতি পেশাকর্মীরা সংশ্লিষ্ট অঙ্গ বা পেশী স্ট্রেচিং করার পূর্বে এটি করে থাকেন। ওয়ার্ম আপ সাধারণত শারীরিক বেয়াম, সন্ধির বেয়াম ও স্ট্রেচিংয়ের জন্য শরীরকে স্বতস্ফূর্তভাবে গতিশীল করে। ওয়ার্ম আপ শরীরকে এমন এক অবস্থানে নিয়ে যায় যেখানে শরীর একটি দক্ষ ও দ্রুত কর্মপদক্ষেপের জন্য সহজেই নিরাপদভাবে স্নায়বিক সাড়া প্রদান করে। ওয়ার্ম আপ হাটুর পেশিকে মজবুত করে ফলে হাটুর ইনজুরির পরিমাণ কমায়। দীর্ঘ ওয়ার্ম আপের ফলে ফুটবলসহ বিভিন্ন খেলাধূলায় সার্বিকভাবে ইনজুরি কম হয়। ওয়ার্ম আপের ফলে তাৎক্ষণিকভাবে নিম্নোক্ত প্রতিক্রিয়াসমূহ দেখা যায়: শরীরে এনড্রেনালিন হরমোন নিঃসরণ শুরু হয়। হৃৎস্পন্দন বেড়ে যায়। রক্তে অক্সিজেনের পরিমাণ বৃদ্ধি পায়। উইকিমিডিয়া কমন্সে ফুটবল প্রশিক্ষণ সংক্রান্ত মিডিয়া রয়েছে। পুশ-আপ সিক্স প্যাক
হ্যাগলে ওভাল

হ্যাগলে ওভাল নিউজিল্যান্ডের একটি ক্রিকেট মাঠ। ক্রাইস্টচার্চের মধ্যস্থলে অবস্থিত হ্যাগলে পার্কে এ মাঠের অবস্থান। ২০১৩ সালে সালে ক্যান্টারবারি ক্রিকেট দল মাঠটিকে আন্তর্জাতিকমানের ক্রিকেট স্টেডিয়ামে রূপান্তরের পদক্ষেপ গ্রহণ করলে বিতর্কের সৃষ্টি হয়। পরবর্তীতে পরিবেশবিষয়ক আদালত থেকে উন্নয়নের অনুমোদনের লাভ করে। ১৮৬৭ সালে সর্বপ্রথম এ মাঠে খেলা আয়োজনের রেকর্ড ধারণ করা হয়। ঐ খেলায় স্বাগতিক ক্যান্টারবারি ক্রিকেট দল ওতাগো ক্রিকেট দলের বিপক্ষে প্রতিদ্বন্দ্বিতা করেছিল। ১৯২০-এর দশক পর্যন্ত ক্যান্টারবারি মাঠটিকে অনিয়মিতভাবে ব্যবহার করতো। ডিসেম্বর, ১৯০৭ সালে প্লাঙ্কেট শিল্ডের প্রথম খেলা অনুষ্ঠিত হয় যাতে ক্যান্টারবারি অকল্যান্ড দলের মোকাবেলা করে। ১৯৭৯ সালে ক্যান্টারবারি দল এ মাঠে ফিরে আসে। দলটি ১৯৯৩/৯৪ মৌসুমের শেল কাপে নিজেদের বেশ কিছুসংখ্যক খেলায় এ মাঠে খেলে। ২৩ জানুয়ারি, ২০১৪ তারিখে প্রথমবারের মতো এ স্টেডিয়ামে একদিনের আন্তর্জাতিক খেলা অনুষ্ঠিত হয়। ঐদিন স্কটল্যান্ড ও কানাডা ক্রিকেট দল ২০১৪ সালের ক্রিকেট বিশ্বকাপ বাছাইপর্বে অংশ নিয়েছিল। এছাড়াও এ মাঠে তিনটি মহিলাদের টেস্ট ও ছয়টি মহিলাদের একদিনের আন্তর্জাতিক খেলা অনুষ্ঠিত হয়েছে। ২০১৪ সালে নিউজিল্যান্ড ক্রিকেট কর্তৃপক্ষ হ্যাগলে ওভালকে দেশের অষ্টম টেস্ট ক্রিকেট মাঠ হিসেবে ঘোষণা করে। ২০১১ সালে বিধ্বংসী ভূমিকম্পের পর ক্রাইস্টচার্চে প্রথমবারের মতো অনুষ্ঠিতব্য বক্সিং ডে টেস্টে শ্রীলঙ্কা ও নিউজিল্যান্ড দল প্রতিদ্বন্দ্বিতা করবে। Court decision R.T. Brittenden, Great Days in New Zealand Cricket, A.H. & A.W. Reed, Wellington, 1958, pp. 33-38. cricket returns to Christchurch[স্থায়ীভাবে অকার্যকর সংযোগ] স্টেডিয়াম ২০১৫ ক্রিকেট বিশ্বকাপ টেস্ট ক্রিকেট মাঠের তালিকা একদিনের আন্তর্জাতিক ক্রিকেট মাঠের তালিকা Hagley Oval, Christchurch at Cricinfo Hagley Oval, Christchurch at Cricket Archive
এশিয়ানেট মুভিজ

এশিয়ানেট মুভিজ হল এশিয়ানেট কমিউনিকেশনস লিমিটেড কর্তৃক নতুন ২৪ ঘণ্টার মালায়ালম টিভি চ্যানেল যেটি ২০১২ সালের ১৫ জুলাই চালু করা হয়। এটা মালায়ালম সিনেমার জন্য প্রথম স্যাটেলাইট টিভি চ্যানেল। স্যাটেলাইট: আইএস-৬; অরবিটাল লোকেশন: ৬৬ ডিগ্রি ইস্ট; ডাউন লিঙ্ক পোল: হরিজিন্টাল; ডাউন লিঙ্ক ফ্রিকোয়েন্সি: ৪০০৬ এমএইচজেড; সিম্বল রেট: ১৪৪০০১ কেএসপিএন; ক্যারিয়ার: ডিভিবি-এস৩; মডুলেশন: ৮ পিএসকে; এফইসি: ৩/৫ … এশিয়ানেট ডিজিটাল টিভি : চ্যানেল ১৪০ কেরালা ভিশন ডিজিটাল টিভি : চ্যানেল ১৬ সান ডাইরেক্ট : চ্যানেল ২২৯ ভিডিওকন ডিটুএইচ : চ্যানেল ৮৬০ ডিশ টিভি : চানেল ৯৩৬ রিলায়েন্স ডিজিটাল টিভি : চানেল ৮৭৪ এয়ারটেল ডিজিটাল টিভি : চানেল ৮২০ ইয়েস ডিজিটাল টিভি : চানেল ২০৯ "Star buys majority in Asianet; forms JV with Rajeev Chandrasekhar | Reuters"। In.reuters.com। ২০০৮-১১-১৭। ২০১৮-০৬-১২ তারিখে মূল থেকে আর্কাইভ করা। সংগ্রহের তারিখ ২০১০-০৭-১৬।  VCCircle (২০০৮-১১-১৭)। "M & A Star Buys Majority In Asianet; Forms JV With Rajeev Chandrasekhar"। contentSutra। ২০১১-১০-০৭ তারিখে মূল থেকে আর্কাইভ করা। সংগ্রহের তারিখ ২০১০-০৭-১৬।  "Asianet to launch movie channel on July 15"। Business Line। জুলাই ১১, ২০১২। জানুয়ারি ৫, ২০১৩ তারিখে মূল থেকে আর্কাইভ করা। সংগ্রহের তারিখ এপ্রিল ১৩, ২০১৪।  "Asianet to launch 24 hour movie channel"। Business Standard। জুলাই ১১, ২০১২।  Asianet, Official website Asianet Movies – The First Movie Channel in Malayalam
সিট-আপ

সিট আপ (en:sit-up) হল অ্যাবডোমিনাল বা পেটের পেশীর একটি প্রশিক্ষণ ব্যায়াম যেটি পেটের পেশীকে শক্তিশালী ও মজবুত করে। পেটের প্রধান পেশী রেকটাস অ্যাবডোমিনিস পেশী, যাকে মেদহীন অবস্থায় জিম বা শরীরচর্চার ভাষায় সিক্স প্যাক বা সিক্স প্যাক অ্যাবস বলা হয়ে থাকে, সেটিকে মেদহীন,শক্তিশালী ও সুগঠিত আকার প্রদান করে সিটআপ| যে সকল ব্যায়ামের মাধ্যমে সিক্স প্যাক তৈরি করা হয়, তাদের মধ্যে এটি সবচেয়ে প্রধান ব্যায়াম| উইকিমিডিয়া কমন্সে সিট আপ সংক্রান্ত মিডিয়া রয়েছে। উইকিঅভিধানে সিট-আপ, sit up, বা situp শব্দটি খুঁজুন।
দ্পাল-গ্যি-সেং-গে

দ্পাল-গ্যি-সেং-গে (তিব্বতি: དཔལ་གྱི་སེང་གེ, ওয়াইলি: dpal gyi seng ge) পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন। দ্পাল-গ্যি-সেং-গে অষ্টম শতাব্দীতে তিব্বতের ল্হো-ব্রাগ (ওয়াইলি: dpal gyi seng ge) নামক স্থানে শুদ-ফু (ওয়াইলি: shud phu) পরিবারগোষ্ঠীতে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের যুদ্ধমন্ত্রী ছিলেন। তিনি সম্রাটের নির্দেশে পদ্মসম্ভবকে নেপাল থেকে তিব্বত যাওয়ার আমন্ত্রণ জানান ও ক্রমে পদ্মস্মভবের নিকট শিষ্যত্ব লাভ করে তার নিকট যমান্তক ও বজ্রকীল তন্ত্র সাধনা সম্বন্ধে অধ্যয়ন করেন। Mandelbaum, Arthur (2007-08)। "Nyak Pelgyi Sengge"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp. 51–52. Smith, Gene. 2006. “Siddha Groups and the Mahasiddhas in the Art and Literature of Tibet.” In Holy Madness: Portraits of Tantric Siddhas. New York: Rubin Museum of Art, p. 72. Tarthang Tulku. 1975. Bringing the Teachings Alive. Cazadero, CA: Dharma Publishing, pp. 73–74. Tarthang Tulku, et al. 1987. The Life and Liberation of Padmasambhava. Emeryville, CA: Dharma Publishing.
সোগ-পো-ল্হা-দ্পাল

সোগ-পো-ল্হা-দ্পাল (তিব্বতি: སོག་པོ་ལྷ་དཔལ, ওয়াইলি: sog po lha dpal) বা সোগ-পো-দ্পাল-গ্যি-য়ে-শেস (ওয়াইলি: sog po dpal gyi ye shes) পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন। সোগ-পো-ল্হা-দ্পাল অষ্টম শতাব্দীতে তিব্বতে জন্মগ্রহণ করেন। তিনি পেশাগত ভাবে একজন কর্মকার বা কামার ছিলেন। তিনি পদ্মসম্ভব ছাড়াও র্মা-রিন-ছেন-ম্ছোগ ও জ্ঞানকুমারের শিষ্য ছিলেন। তার প্রধান শিষ্য ছিলেন গ্নুব্স-ছেন-সাংস-র্গ্যাস-য়ে-শেস। Mandelbaum, Arthur (2007-08)। "Sokpo Pelgyi Yeshe"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp. 604–606. Smith, Gene. 2006. “Siddha Groups and the Mahasiddhas in the Art and Literature of Tibet”. In Holy Madness: Portraits of Tantric Siddhas. New York: Rubin Museum of Art, p. 72. Tarthang Tulku. 1975. Bringing the Teachings Alive. Cazadero, CA: Dharma Publishing, p. 69.
তোমাকে বউ বানাবো

তোমাকে বউ বানাবো হচ্ছে ২০০৮ সালে মুক্তিপ্রাপ্ত একটি বাংলাদেশী প্রণয়-নাট্য চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, শাবনুর, রাজ্জাক, রেজাউল করিম রিফাত, খলিল উল্লাহ খান, মিশা সওদাগর সহ আরও অনেকে। শাকিব খান শাবনুর রাজ্জাক রেজাউল করিম রিফাত খলিল উল্লাহ খান মিশা সওদাগর তুষার খান রতন খান তোমাকে বউ বানাবো চলচ্চিত্রটির সঙ্গীত পরিচালনা করেছেন শওকাত। "Tomake bou banabo Full"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  "Tomake Bou Banabo (তোমাকে বউ বানাবো) Shakib Khan | Shabnur | Misha Sawdagor | Bangla Full Movie HD"। Youtube। জুন ৭, ২০২০। সংগ্রহের তারিখ জুলাই ২৬, ২০২০।  "Tomak tomak bou banabo"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  "Jodi bhalobaso amai"। ২৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  "Moroner Kacha Kachi Ami Jay | S.I.Tutul & Samina Chowdhury | Bangla Movie Song | Tomake Bou Banabo"।  "Rupbane Nache Komor Dulaiya | ft Shabnur , Misha Sawdagor | by Mila | Tomake Bou Banbo"।
আমার স্বপ্ন তুমি

আমার স্বপ্ন তুমি হচ্ছে ২০০৫ সালে মুক্তিপ্রাপ্ত একটি বাংলাদেশী কৌতুকধর্মী সামাজিক নাট্য চলচ্চিত্র। চলচ্চিত্রটি পরিচালনা করেছেন হাসিবুল ইসলাম মিজান, পাশাপাশি গল্প ও চিত্রনাট্যও করেছেন তিনি এবং এসএনএন পিকচারের ব্যানারে প্রযোজনা করেছেন মাহমুদ হক শামীম। চলচ্চিত্রটিতে প্রধান চরিত্রে অভিনয় করেছেন শাকিব খান, ফেরদৌস ও শাবনুর এবং সহ-তারকা হিসেবে অভিনয় করেছেন এটিএম শামসুজ্জামান, আবুল হায়াত, শর্মিলী আহমেদ সহ আরও অনেকে। এটি ২০০৫ সালের সর্বাধিক ব্যবসাসফল চলচ্চিত্রের মধ্যে অন্যতম। সুমন (শাকিব খান) একজন শিক্ষিত বেকার যিনি বি.এ শেষ করার পর অনন্তপুর গ্রামে থাকেন। খুশি (শাবনুর) হলো সুমনের খুব কাছের একজন বন্ধু। দীর্ঘসময় তারা একে অপরের নিকট ঘনিষ্ঠ থাকায় সুমন একসময় খুশির প্রেমে পড়ে যায়। কিন্তু খুশির একটি বদঅভ্যাস ছিল, সেটি হলো ইচ্ছায়/অনিচ্ছায় মিথ্যে বলা। এই মিথ্যে বলার অভ্যেসটাই একসময় খুশি-সুমনের ভালোবাসার জন্য কাল হয়ে দাঁড়ায়। যার জন্য উভয়কেই চরম মূল্য দিতে হয়। শাকিব খান - সুমন শাবনূর - খুশি ফেরদৌস আহমেদ - শাহেদ এটিএম শামসুজ্জামান - খুশির বাবা রাশেদা চৌধুরী - খুশির মা আবুল হায়াত -শাহেদের বাবা শর্মিলী আহমেদ - শাহেদের মা রেহানা জলি - সুমনের মা আফজাল শরীফ - সুমনের বন্ধু নাসির খান ডন পরিচালক: হাসিবুল ইসলাম মিজান প্রযোজক: মাহমুদ হক শামীম গল্প: হাসিবুল ইসলাম মিজান লিপি: হাসিবুল ইসলাম মিজান সঙ্গীত: আহমেদ ইমতিয়াজ বুলবুল গীতিকার: কবির বকুল সম্পাদনা: মিজান প্রযোজনা প্রতিষ্ঠান: এসএনএন পিকচার পরিবেশক: সিডি প্লাস বিন্যাস: ৩৫ এমএম (রঙ) রিয়েল: ১৩ প্যান অননূদিত ভাষা: বাংলা দেশ: বাংলাদেশ মুক্তির তারিখ: ২০০৫ টেকনিক্যাল সাপোর্ট: বাংলাদেশ চলচ্চিত্র উন্নয়ন কর্পোরেশন (বিএফডিসি) স্বপন কাস্টিং : নমুনা লিঙ্ক সুরকারঃ আহমেদ ইমতিয়াজ বুলবুল গীতিকারঃ কবির বকুল "'আমার স্বপ্ন তুমি' খ্যাত নির্মাতা হাসিবুল ইসলাম আর নেই"। জাগো নিউজ। ২০১৯-০৪-১৮। সংগ্রহের তারিখ ২০২৩-০৭-১৩।  "Amar Swapno Tumi on Moviesfrombd.com"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৮।  "Amar Shopno Tumi [আমার স্বপ্ন তুমি ] l Shakib Khan l Ferdous l Shabnur l Bangla Full Movie l CD Plus"। robiscreen.com (ইংরেজি ভাষায়)। সংগ্রহের তারিখ ২০২৪-০২-১৬।  ডেস্ক, বিনোদন (২০২৩-০৭-১২)। "কোন সুমন ক্রেজি লাভার? ১৮ বছর আগের ছবি দিয়ে শাকিবের প্রশ্ন"। Prothom Alo। সংগ্রহের তারিখ ২০২৩-০৭-১৩।  Tomar Oi Mukher Hasi on youtube ইন্টারনেট মুভি ডেটাবেজে আমার স্বপ্ন তুমি (ইংরেজি) বাংলা মুভি ডেটাবেজে আমার স্বপ্ন তুমি
নাম্বার ওয়ান শাকিব খান

নাম্বার ওয়ান শাকিব খান হল বদিউল আলম খোকন পরিচালিত একটি বাংলা সামাজিক এ্যাকশনধর্মী চলচ্চিত্র। এটি ২০১০ সালের ১১ সেপ্টেম্বর তারিখে ঈদ-উল-ফিতর এর সময়ে মুক্তি পায়।২০১২ সাল পর্যন্ত সবচেয়ে বেশি আয় করা বাংলাদেশী চলচ্চিত্র। চলচ্চিত্রটিতে শাকিব খান নাম ভূমিকায় অভিনয় করেছেন এবং ৬০% কাজ শুটিং এর কাজ ব্যাংককে করা হয়। নাম্বার ওয়ান শাকিব খান হল বদিউল আলম খোকন পরিচালিত একটি বাংলা সামাজিক এ্যাকশধর্মী ছবি। ছবিতে একটি যুবক তার নিজের পায়ে দাঁড়াতে যে বিভিন্ন সংগ্রামের মুখোমুখি হয় তার​​ উপর দৃষ্টি দেওয়া হয়েছে। জনপ্রিয় চলচ্চিত্র অভিনেতা শাকিব খান নাম ভূমিকায় অভিনয় করছেন। এছাড়াও অপু বিশ্বাস, নতুন, আলীরাজ, সাদেক বাচ্চু সহ আরও অনেকে রয়েছেন। শাকিব খান অপু বিশ্বাস নুতন আলী রাজ মিশা সওদাগর সাদেক বাচ্চু প্রবীর মিত্র আনান আফজাল শরীফ রতন খান নাম্বার ওয়ান শাকিব খান ছবির গান লিখেছেন আলী আকরাম শুভ। ২০১০ সালে ছবির প্রায় সবকটি গান জনপ্রিয়তা অর্জন করেছিল। চলচ্চিত্রটি প্রথমদিকে ৭৫টি সিনেমা হল এবং কয়েক সপ্তাহ ধরে পর্যায়ক্রমে সারাদেশে ৩০০টি সিনেমা হল মুক্তি দেওয়া হয়। যেটি বাংলাদেশি চলচ্চিত্রের ইতিহাসে একটি অনন্য রেকর্ড। এছাড়াও ছবিটি ২০১২ সাল পর্যন্ত বাংলাদেশের চলচ্চিত্রের ইতিহাসে সর্বকালের সেরা ব্যাবসাসফল ছবি ছিল। বিনোদন বিচিত্রা পুরস্কার (২০১০) বিজয়ী শ্রেষ্ঠ অভিনেতা: শাকিব খান ইউরো-সিজেএফনি পারফরম্যাস্স এ্র্যাওয়ার্ড (২০১০) বিজয়ী শ্রেষ্ঠ অভিনেতা: শাকিব খান বিজয় সেরা গল্প ওয়াল্টন বৈশাখী স্টার পুরস্কার (২০১১) বিজয়ী শ্রেষ্ঠ অভিনেতা: শাকিব খান বেবিসান এ্যাওয়ার্ড (২০১০) বিজয়ী শ্রেষ্ঠ অভিনেতা: শাকিব খান "সংরক্ষণাগারভুক্ত অনুলিপি"। ২৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৪।  "Number One Shakib Khan"। ২০১৪-১০-২৬ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৪।  movie review "'নাম্বার ওয়ান শাকিব খান'-এর ১০ বছরপূর্তি"। চ্যানেল আই অনলাইন (ইংরেজি ভাষায়)। সংগ্রহের তারিখ ২০২৩-০৬-১৪।  ইন্টারনেট মুভি ডেটাবেজে নাম্বার ওয়ান শাকিব খান (ইংরেজি)
আই লাভ ইউ (২০১২-এর চলচ্চিত্র)

আই লাভ ইউ হল একটি রোমান্টিক ঢালিউড বাংলা চলচ্চিত্র। ছবিটি পরিচালনা এবং নির্দেশনা দিয়েছেন মুশফিকুর রহমান গুলজার। চলচ্চিত্রটিতে অভিনীত তারকারা হলেন, শাকিব খান, পূর্ণিমা, ইলিয়াস কাঞ্চন, রেসী, ওমর সানী এবং আরও অনেকে। এটি হাবিব ওয়াহিদ, হৃদয় খান, এসআই টুটুল এবং ইমন শাহ সুরারোপিত একটি সফল সাউন্ডট্র্যাক উপস্থাপনা। ২০১২ সালের ৩ ফেব্রুয়ারি তারিখে বাংলাদেশের প্রেক্ষাগৃহে ছবিটি মুক্তি পায়। শাকিব খান - আকাশ পূর্ণিমা - বিপাশা নিরব হোসেন মৃদুলা আহমেদ রেসি ইলিয়াস কাঞ্চন ওমর সানী শাহনাজ শহীদুল আলম সাচ্চু আফজাল শরীফ এটি মুশফিকুর রহমান গুলজার পরিচালিত ষষ্ঠ চলচ্চিত্র। চলচ্চিত্রটির সঙ্গীত পরিচালনা করেছেন বাংলাদেশের জনপ্রিয় চার সঙ্গীত পরিচালক হাবিব ওয়াহিদ, হৃদয় খান, এস আই টুটুল এবং ইমন সাহা। গানগুলো লিখেছে, শফিক তুহিন, কবির বকুল এবং মুশফিকুর রহমান গুলজার। ৭তম সিটিসেল চ্যানেল আই মিউজিক এ্যাওয়ার্ড (২০১১) বিজয়ী: শ্রেষ্ঠ শিল্পী বাপ্পা মজুমদার ও কনা - একি লজ্জা (পপুলার চয়েজ) "সুপার হিট" বক্স অফিসের ব্যবসার দিক থেকে। বি এইচ এফ প্রকাশিত এর ব্যবসা ওই বছরের অন্যান্য ছবির চেয়ে বেশি। আই লাভ ইউ'র নির্মাণ সম্পন্ন "অনেকদিন পর নতুন ছবিতে শাকিব-পূর্ণিমা"। banglanews24.com। ২৭ জানুয়ারি ২০১২। সংগ্রহের তারিখ ২০২৩-০৬-১৪।  "ভ্যালেন্টাইন ডে তে'আই লাভ ইউ' | Unitednews24.com"। www.unitednews24.com। সংগ্রহের তারিখ ২০২৩-০৬-১৪।  আই লাভ ইউ'র অডিও অ্যালবামের প্রকাশনা আই লাভ ইউ ছবির অডিও[স্থায়ীভাবে অকার্যকর সংযোগ] Shakil, Mirza; Tangail (২০১১-১১-২৭)। "Seventh Citycell-Channel i Music Awards"। The Daily Star (ইংরেজি ভাষায়)। সংগ্রহের তারিখ ২০২৪-০২-২৩।  "যমুনাপাড়ে হলো সিটিসেল-চ্যানেল আই মিউজিক অ্যাওয়ার্ড প্রদান"। banglanews24.com। ২০১১-১১-২৫। সংগ্রহের তারিখ ২০২৪-০২-২৩।  "যমুনার তীরে এবারের সিটিসেল-চ্যানেল আই মিউজিক অ্যাওয়ার্ডস"। banglanews24.com। ২০১১-১১-২৩। সংগ্রহের তারিখ ২০২৪-০২-২৩।
ম্যাং-বান-তিং-'দ্জিন-ব্জাং-পো

ম্যাং-বান-তিং-'দ্জিন-ব্জাং-পো (ওয়াইলি: myang ban ting 'dzin bzang po) অষ্টম শতাব্দীর একজন তিব্বতী বৌদ্ধ ভিক্ষু ছিলেন, যিনি বিমলমিত্রের নিকট হতে বি-মা-স্ন্যিং-থিগ তত্ত্ব সম্বন্ধে শিক্ষালাভ করেন। ম্যাং-বান-তিং-'দ্জিন-ব্জাং-পো তিব্বত সম্রাট খ্রি-স্রোং-ল্দে-ব্ত্সানের পুত্র খ্রি-ল্দে-স্রোং-ব্ত্সানের শিক্ষক ছিলেন। খ্রি-ল্দে-স্রোং-ব্ত্সান যখন তিব্বত সম্রাট হিসেবে অভিষিক্ত হন, তখন তার গুরু ম্যাং-বান-তিং-'দ্জিন-ব্জাং-পোকে তিনি তার সভায় মন্ত্রীত্বের দায়িত্ব এবং দ্বু-রু (ওয়াইলি: dbu ru) নামক এক স্থানে জমি দান করেন। এই জমিতে পরবর্তীকালে তিব্বত সম্রাট খ্রি-গ্ত্সুগ-ল্দে-ব্র্ত্সানের শাসনকালে ম্যাং-বান-তিং-'দ্জিন-ব্জাং-পো ঝ্বা (ওয়াইলি: zhwa) নামক মন্দির স্থাপন করেন। সম্রাট খ্রি-স্রোং-ল্দে-ব্ত্সান ম্যাং-বান-তিং-'দ্জিন-ব্জাং-পোর উপদেশে বিমলমিত্রকে তিব্বতে আমন্ত্রণ জানান। বিমলমিত্র তিব্বত পৌছলে ম্যাং-বান-তিং-'দ্জিন-ব্জাং-পো তার শিষ্যত্ব গ্রহণ করেন এবং তার নিকট হতে বি-মা-স্ন্যিং-থিগ তত্ত্ব সম্বন্ধে অধ্যয়ন করেন। যদিও তিনি বিমলমিত্রের ছাত্র ছিলেন, তবুও সম-য়ে বৌদ্ধবিহারে অনুষ্ঠিত লাসা পরিষদ নামে এক ধর্মীয় বিতর্কসভায় ভারতীয় বৌদ্ধধর্মের প্রতিভূ কমলশীলকে সমর্থন না করেন চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ানকে সমর্থন করেন। পরবর্তীকালে বিমলমিত্র চীন চলে গেলে তিনি বি-মা-স্ন্যিং-থিগ তত্ত্ব সাধনা করেন এবং এই তত্ত্ব 'ব্রোম-রিন-ছেন-'বার (ওয়াইলি: 'brom rin chen 'bar) এবং খু-ব্যাং-ছুব-'ওদ (ওয়াইলি: khu byang chub 'od) নামক দুই বৌদ্ধ ভিক্ষুকে দান করেন। এই তত্ত্ব তিনি ঝ্বা মন্দিরে লুকিয়ে রাখেন, যা পরবর্তীকালে একাদশ শতাব্দীতে ল্দাং-মা-ল্হুন-র্গ্যাল নামক এক ভিক্ষু আবিষ্কার করেন। বৌদ্ধধর্ম বিরোধী তিব্বত সম্রাট খ্রি-উ-দুম-ব্ত্সানের রাজত্বে তাকে মৃত্যুদন্ড দেওয়া হয় বলে মনে করা হলেও অনেকের মতে তিনি পঞ্চান্ন বছর বয়সে লাসা শহরের নিকটে অবস্থিত ব্রাগ-ল্হা-ক্লু (ওয়াইলি: brag lha klu) গুহায় মৃত্যুবরণ করেন। Leschly, Jakob (2007-08)। "Nyang Tingdzin Zangpo"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom. Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication. Karmay Samten. 1998. The Great Perfection. Leiden: Brill. Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, p. 63. Richardson, Hugh. 1998. “Great Monk Ministers of the Tibetan Kingdom.” In High Peaks Pure Earth, pp. 140–148. London: Serindia. Richardson, Hugh. 1998. “Political Rivalry and the Great Debate at Samye.” In High Peaks Pure Earth, pp. 201–206. London: Serindia. Roerich, George, trans. 1996. The Blue Annals. 2nd ed. Delhi: Motilal Banarsidas, p. 192.
আলোকিত যুগ

আলোকিত যুগ হলো সপ্তদশ শতাব্দীর ইউরোপের একটি বুদ্ধিবৃত্তিক ও সাংস্কৃতিক আন্দোলন যার প্রধান উপজীব্য বিষয় ছিল ব্যক্তিস্বকীয়তা, মানব স্বাধীনতা, যুক্তিবাদের প্রতিষ্ঠা ও মানব ঐতিহ্য। এই বিপ্লবের প্রধান উদ্দেশ্য ছিল বিজ্ঞান ও সাহিত্য চর্চার মাধ্যমে মানুষের জ্ঞান বিকশিত করে প্রথাগত বিশ্বাস ও কুসংস্কারের শাসন থেকে মানুষকে মুক্ত করে সমাজকে মানবিকতার পথে পরিচালিত করা। এই আন্দোলন মানুষকে বিজ্ঞান চিন্তা, সংশয়বাদ ও বুদ্ধিবৃত্তিক দর্শনের চর্চায় উদ্বুদ্ধ করে। এই আন্দোলনের পূর্বে সমাজে সকল কর্মকাণ্ড পরিচালিত হত সমাজের ধনিক শ্রেণি ও প্রতিষ্ঠিত ধর্মের প্রদর্শিত সংস্কৃতি ও অভিপ্রায় অনুযায়ী। তবে মানব ইতিহাসের সর্বপ্রথম সংঘটিত এই দার্শনিক বিপ্লব মানুষের সমাজব্যবস্থার জন্য কিছু মূলনীতির জন্ম দেয় যেগুলো হলো কোন বিষয় সম্পর্কে উপসংহারে আসার জন্য সঠিক যুক্তি ব্যবহার করা, যুক্তিগুলো প্রত্যক্ষ প্রমাণ দিয়ে ঝালিয়ে নেওয়া এবং পুনরায় প্রমাণের আলোকে মূলনীতিগুলো পর্যালোচনা করা। আলোকিত দার্শনিকরা সমাজের অসহিষ্ণুতা ও কুসংস্কারের বিপক্ষে ছিলেন। তৎকালীন যুগে কিছু স্বৈরশাসক আলোকিত যুগের দর্শন, শিক্ষা ও সমাজব্যবস্থার সমন্বয়ে আলোকিত শাসন ব্যবস্থা গড়ে তুলতে চেয়েছিল যার ফলশ্রুতিতে আলোকিত যুগের মূলনীতিগুলো সমাজে ও সরকার ব্যবস্থায় জোর করে চাপিয়ে দেওয়ার চেষ্টা করেছিল। বলা বাহুল্য শত প্রচেষ্টার পরেও আলোকিত দর্শন নিয়ে এ ধরনের পরীক্ষা নিরীক্ষা সফলতার মুখ দেখে নি। তবে এ ধরনের পদক্ষেপগুলো পরবর্তিতে সমাজে পরিবর্তন আনতে সহায়তা করেছে। আলোকিত যুগের চিন্তাগুলো পাশ্চাত্যের জ্ঞান-বিজ্ঞান, সভ্যতা, ঐতিহ্য, সংস্কৃতি ও রাজনীতিতে ব্যাপক প্রভাব ফেলেছে। "enlightenment". Oxford Dictionaries. Oxford University Press, n.d. Web. 19 September 2013. Kors, Alan Charles. Encyclopedia of the Enlightenment. Oxford: Oxford UP, 2003. Print. স্ট্যানফোর্ড এনসাইক্লোপিডিয়া অফ ফিলোসফিতে "আলোকিত যুগ" ভুক্তি আলোকিত যুগ at PhilPapers আলোকিত যুগ at the Indiana Philosophy Ontology Project দর্শন প্রবেশদ্বার
ল্দাং-মা-ল্হুন-র্গ্যাল

ল্দাং-মা-ল্হুন-র্গ্যাল (ওয়াইলি: ldang ma lhun rgyal) একাদশ শতাব্দীর একজন তিব্বতী গ্তের-স্তোন বা লুক্কায়িত প্রাচীন গ্রন্থের আবিষ্কারক ছিলেন। ল্দাং-মা-ল্হুন-র্গ্যালের জীবন সম্বন্ধে বিশেষ কিছু জানা যায় না। তার পিতার নাম ছিল দ্বু-রু-গ্ঝোল-মা-দ্গে-ম্ছোগ (ওয়াইলি: dbu ru gzhol ma dge mchog)। ল্দাং-মা-ল্হুন-র্গ্যাল তিব্বতের লাসা নগরীর উত্তর ভাগে অবস্থিত নবম শতাব্দীতে বিমলমিত্রের শিষ্য ম্যাং-বান-তিং-'দ্জিন-ব্জাং-পো দ্বারা প্রতিষ্ঠিত ঝ্বা (ওয়াইলি: zhwa) নামক মন্দিরের তত্ত্বাবধায়ক ছিলেন। এই মন্দিরে ম্যাং-বান-তিং-'দ্জিন-ব্জাং-পো কর্তৃক লুক্কায়িত বিমলমিত্র রচিত বি-মা-স্ন্যিং-থিগ গ্রন্থটি তিনি আবিষ্কার করেন। তিনি ল্চে-ব্ত্সুন-সেং-গে-দ্বাং-ফ্যুগ (ওয়াইলি: lce btsun seng ge dbang phyug) এবং খা-রাগ-স্গোম-ছুং (ওয়াইলি: kha rag sgom chung) নামক দুই বৌদ্ধ ভিক্ষুকে এই তত্ত্ব সম্বন্ধে শিক্ষা দান করেন। Leschly, Jakob (2007-08)। "Dangma Lhungyel"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Bradburn, Leslie. 1995. Masters of the Nyingma Lineage. Cazadero: Dharma Publications. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom. pp. 556–557. Samten Karmay. 1998. The Great Perfection. Leiden: Brill. P. 210.
ল্চে-ব্ত্সুন-সেং-গে-দ্বাং-ফ্যুগ

ল্চে-ব্ত্সুন-সেং-গে-দ্বাং-ফ্যুগ (ওয়াইলি: lce btsun seng ge dbang phyug) দ্বাদশ শতাব্দীর একজন তিব্বতী বৌদ্ধ ছিলেন যিনি বিমলমিত্র রচিত বি-মা-স্ন্যিং-থিগ সম্বন্ধে পণ্ডিত ছিলেন। ল্চে-ব্ত্সুন-সেং-গে-দ্বাং-ফ্যুগ একাদশ শতকের গ্তের-স্তোন ও ঝ্বা (ওয়াইলি: zhwa) নামক মন্দিরের তত্ত্বাবধায়ক ল্দাং-মা-ল্হুন-র্গ্যালের প্রধান শিষ্য ছিলেন। গুরুর নিকট হতে তিনি বিমলমিত্র রচিত বি-মা-স্ন্যিং-থিগ নামক তত্ত্ব সম্বন্ধে শিক্ষালাভ করেন। এই তত্ত্ব তিনি লাং-গ্রো'ই-ছাদ-পা-ল্তাগ (ওয়াইলি: lang gro'i chad pa ltag), উ-য়ুগ (ওয়াইলি: u yug) এবং জাল-গ্যি-ফুগ (ওয়াইলি: jal gyi phug) নামক তিনটি স্থানে লুকিয়ে রাখেন। তিনি ঝাং-স্তোন-ব্ক্রা-শিস-র্দো-র্জে (ওয়াইলি: zhang ston bkra shis rdo rje) নামক এক বৌদ্ধ ভিক্ষুকে এই শিক্ষাদান করেন। Leschly, Jakob (2007-08)। "Chetsun Sengge Wangchuk"। The Treasury of Lives: Biographies of Himalayan Religious Masters। সংগ্রহের তারিখ 2014-04-14।  এখানে তারিখের মান পরীক্ষা করুন: |তারিখ= (সাহায্য) Nyoshul Khenpo. 2002 A Marvelous Garland of Rare Gems. Richard Barron, trans. Junction City, California: Padma Publication, p. 85. Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, p. 557 ff. Roerich, George, trans. 1996. The Blue Annals. 2nd ed. Delhi: Motilal Banarsidas, p 192 ff. Karmay Samten. 1998. The Great Perfection. Leiden: Brill, p. 210.